Calitatea vieții românilor s-a îmbunătățit în ultimii patru ani, arată raportul pe 2017 al organizației non-profit Social Progress Index, care analizează mai mulți indicatori sociali și economici, printre care și accesul la îngrijiri medicale, educație, acoperirea nevoilor de bază și oportunitătile pentru populație.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

România ocupă locul 44 în topul țărilor cu cel mai mare progres al societății și obține cel mai mare punctaj la categoriile nutriție și îngrijiri medicale de bază, acces la educație de bază, acces la apă potabilă, siguranță personală și acces la informație și mijloace de comunicații.

În schimb, România stă prost în privința toleranței, a accesului la educație superioară, sănătate și bunăstare, libertate personală, libertatea de alegere și calitatea mediului încojurător.

Raportul permite și comparația României cu alte state, în privința mai multor indicatori. Un lucru notabil este situația corupției din România, unde lupta anticorupție din ultimii ani a situat țara noastră la categoria "overperforming", semnalând că s-au înregistrat progrese peste măsura așteptărilor. Aceasta este singura categorie la care România a excelat în ultimii patru ani, restul fiind în parametrii anticipați.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media